EUROOPA KOMISJON Brüssel,4.2.2016 COM(2016) 65 final KOMISJONI ARUANNE EUROOPA PARLAMENDILE JA NÕUKOGULE EAGFi kulude kohta



Varajase hoiatamise süsteem nr 11-12/2015



SISUKORD 1.Sissejuhatus 2.EAGFi sihtotstarbeline tulu 3.Märkused EAGFi 2015. aasta eelarve esialgse täitmise kohta 4.EAGFi sihtotstarbeliste tulude rakendamine 5.Järeldused 1. lisa: EAGFi assigneeringute esialgne kasutamine kuni 31.12.2015 1.Sissejuhatus Lisas on esitatud Euroopa Põllumajanduse Tagatisfondi (EAGF) 2015. aasta eelarve esialgne täitmine ja selle kulud summas 44 073,6 miljonit eurot. See summa hõlmab peamiselt koostöös liikmesriikidega toimuva eelarve täitmise raames kantud EAGFi kulusid, mis liikmesriigid on deklareerinud ajavahemikul 16. oktoobrist 2014 kuni 15. oktoobrini 2015, ning summasid, mida on korrigeeritud asjaomase eelarveaasta igakuiste hüvitiste vähendamiste tulemusel. Samuti sisaldab see eeldatavalt kuni 31. detsembrini 2015 tehtavaid hinnangulisi otsekulusid, mis on ligikaudu 24,5 miljonit eurot. 2.EAGFi sihtotstarbeline tulu Vastavalt määruse (EL) nr 1306/2013 artikli 43 sätetele käsitatakse raamatupidamisarvestuse kontrollimise ja heakskiitmise ning vastavuskontrolli otsuste kohastest finantskorrigeerimistest ja eeskirjade eiramisest tulenevat ning piimamaksust laekuvat tulu EAGFi kulude rahastamiseks määratud sihtotstarbelise tuluna. Sihtotstarbelist tulu võib kasutada EAGFi mis tahes kulude rahastamiseks. Kui osa sellest tulust jääb ühel eelarveaastal kasutamata, kantakse see automaatselt üle järgmisse eelarveaastasse . Eelarvepädevate institutsioonide vastu võetud EAGFi 2015. aasta eelarve sisaldas nii –komisjoni prognoosi turumeetmete ja otsetoetustega seotud eeldatavate kulude rahastamise kohta kui ka –2015. eelarveaasta jooksul eeldatavasti laekuva sihtotstarbelise tulu ja 2014. eelarveaastast üle kantud sihtotstarbeliste tulude kohta. 2015. aasta eelarve koostamise ajal hindas komisjon sihtotstarbelise tulu kogusummaks 1 768,6 miljonit eurot. See hõlmas: –2015. eelarveaasta jooksul eeldatavasti laekuvat sihtotstarbelist tulu summas 1 438,6 miljonit eurot, st vastavuse kontrolli kohaste korrektsioonidega seotud tulu 868,6 miljonit eurot, eeskirjade eiramisega seotud tulu 165 miljonit eurot ja piimamaksust laekuv tulu 405 miljonit eurot.

–2014. eelarveaastast 2015. eelarveaastasse eeldatavasti ülekantava sihtotstarbelise tulu suuruseks hinnati 330 miljonit eurot. Komisjon eraldas 2015. aasta eelarves kõnealuse 1 768,6 miljoni euro suuruse esialgu prognoositud tulu järgmistesse eelarveartiklitesse kuuluvate punktide jaoks: –05 02 08 – Puu- ja köögivili: 469,3 miljonit eurot –05 02 12 – Piim ja piimatooted: 54,3 miljonit eurot –05 03 01 – Tootmiskohustusega sidumata otsetoetused: 1 245 miljonit eurot . Nende kavade jaoks kiitsid eelarvepädevad institutsioonid assigneeringud heaks komisjoni ettepaneku alusel. Eespool nimetatud heakskiidetud assigneeringute ja sihtotstarbelise tulu summa on vastavuses assigneeringute hinnangulise koguvajadusega. Lisas on puu- ja köögivilja, piima ja piimatoodete ning tootmiskohustusega sidumata otsetoetuste eelarveassigneeringute real ära toodud eespool nimetatud eelarveartiklitega seotud heakskiidetud assigneeringud, mille suurus, arvestamata eespool nimetatud sihtotstarbelist tulu, on vastavalt 836,2 miljonit eurot, 77,1 miljonit eurot ja 37 397 miljonit eurot. Pärast neile eelarveartiklitele eraldatud sihtotstarbelise tulu lisamist suureneb 2015. aasta eelarves prognoositavate assigneeringute kogusumma puu- ja köögivilja puhul 1 305,5 miljoni euroni, piima ja piimatoodete puhul 131,4 miljoni euroni ning tootmiskohustusega sidumata otsetoetuste puhul 38 642 miljoni euroni. 3.Märkused EAGFi 2015. aasta eelarve esialgse täitmise kohta Eelarve esialgse täitmise tase ajavahemikul 16. oktoobrist 2014 kuni 15. oktoobrini 2015 on esitatud lisas. Lühikommentaar on esitatud teatavate eelarveartiklite kohta, mille puhul tegelikud kulud ja 2015. aasta eelarvesse lisatud vastavad assigneeringud erinevad kõige suuremal määral. 3.1.Turumeetmed Assigneeringute kasutamine sekkumisteks põllumajandusturgudel on eeldatavalt umbes 2 668,7 miljonit eurot, mis on heakskiidetud eelarveassigneeringute tasemega võrreldes 268 miljoni euro võrra suurem. See erinevus tuleneb eelkõige puu- ja köögivilja-, piima ja piimatoodete ning veinisektori eelarve täitmise suundumustest. 3.1.1.Toiduabiprogrammid (–3,2 miljonit eurot) 2013. eelarveaasta oli viimane aasta EAGFi raames toiduabiprogrammide rakendamiseks ning kava jaoks ei olnud õigusaktidega ette nähtud hilinenud makseid. Siiski nõuti tagasi 3,2 miljonit eurot juba makstud abi ja kanti tagasi käesolevasse eelarveartiklisse. 3.1.2.Oliiviõli (–2,5 miljonit eurot) Võrreldes 2015. aasta eelarves ettenähtud kuludega oli kõnealune alatäitmine tingitud teatavate liikmesriikide pisut väiksematest kuludest seoses nende kvaliteedi parandamise meetmetesse lisatud 2014/2015. aasta tööprogrammidega. 3.1.3.Puu- ja köögivili (+282,4 miljonit eurot võrreldes heakskiidetud assigneeringutega) Kõnealune ületäitmine tuleneb liikmesriikide kantud kulude võrdlusest 2015. aasta heakskiidetud assigneeringutega, mis ei hõlmanud kõnealuse sektori jaoks eraldatud sihtotstarbelist tulu. Kui sihtotstarbeliste tulude osa 469,3 miljonit eurot lisatakse eelarve heakskiidetud assigneeringutele, suureneb seega kõnealuse sektori jaoks ettenähtud rahaliste vahendite kogusumma 1 305,5 miljoni euroni, ning tulemuseks oleks alatäitmine –186,9 miljonit eurot. See oli kõigi käesoleva artikli alusel rahastatavate kavade väiksema kasutamise netomõju võrreldes eelarves ettenähtud kuludega. Tootjaorganisatsioonide rakendusfondide puhul olid liikmesriikide tehtud väiksemad kulud seotud peamiselt nende organisatsioonide jaoks vastuvõetud 2015. aasta kavade esimese osamaksega. Tootjarühmadele eeltunnustuse saamiseks antava abiga seotud kulud olid samuti väiksemad. Koolidele puuvilja jagamise kava puhul ei kasutanud liikmesriigid täielikult ära 2014/2015. õppeaastaks otsustatud suuremat rahastamispaketti. Seoses ajutiste erakorraliste meetmetega, mille komisjon võttis vastu pärast Venemaa kehtestatud impordikeeldu, olid liikmesriikide kulud väiksemad kui esialgu prognoositud summa. Teatavate kõnealuste meetmete rakendamist on pikendatud kuni 30. juunini 2016 ning vastavad kulud jätkuvad eeldatavasti 2016. aastal. 3.1.4.Viinamarjakasvatussaadused (–63,4 miljonit eurot) Kõnealune alatäitmine on tingitud teatavate liikmesriikide kantud pisut väiksematest kuludest seoses nende riiklike veiniprogrammidega võrreldes nende programmide jaoks 2015. aasta eelarves ettenähtud eelarve ülemmääradega.

3.1.5.Müügiedendusmeetmed (+2,3 miljonit eurot) Kõnealune ületäitmine on tingitud teatavate liikmesriikide kantud suurematest kuludest seoses nende müügiedendusprogrammidega võrreldes nende programmide jaoks 2015. aasta eelarves ettenähtud kuludega. 3.1.6.Muud taimesaadused ja meetmed (+6,6 miljonit eurot) Kõnealune ületäitmine on tingitud teatavate liikmesriikide kantud suurematest kuludest seoses nende POSEI turumeetmete programmidega võrreldes nende programmide jaoks 2015. aasta eelarves ettenähtud kuludega. 3.1.7.Piim ja piimatooted (+42,5 miljonit eurot) Kõnealune ületäitmine tuleneb liikmesriikide kantud kulude võrdlusest 2015. aasta heakskiidetud assigneeringutega, mis ei hõlma kõnealuse sektori jaoks eraldatud sihtotstarbelist tulu. Kui sihtotstarbeliste tulude osa 54,3 miljonit eurot lisatakse eelarve heakskiidetud assigneeringutele, suureneb seega kõnealuse sektori jaoks ettenähtud rahaliste vahendite kogusumma 131,4 miljoni euroni, ning tulemuseks oleks alatäitmine –11,8 miljonit eurot. See oli mõju, mis tulenes koolipiima kava assigneeringute väiksemast kasutamisest ning teatavate juustude suhtes kohaldatud ajutisest erakorralisest eraladustusabikavast, mille komisjon võttis vastu pärast Venemaa kehtestatud impordikeeldu. Mõlema kava puhul olid liikmesriikide kantud kulud veidi väiksemad kui eelarves ettenähtud kulud. Tuleks siiski märkida, et komisjon avas uuesti eraladustusabikava ning seega asjakohased kulud 2016. aastal eeldatavalt jätkuvad. 3.1.8.Sealiha, munad ja kodulinnuliha, mesindus ja muud loomakasvatussaadused (+3,4 miljonit eurot) Kõnealune ületäitmine on tingitud liikmesriikide kuludest seoses sealiha eraladustusabikavaga vastavalt komisjoni rakendusmäärusele (EL) 2015/360, mille komisjon võttis vastu selleks, et leevendada kõnealuse sektori keerulist turuolukorda, mille jaoks 2015. aasta eelarves ei olnud assigneeringuid ette nähtud. 3.2.Otsetoetused Assigneeringute kasutamine otsetoetusteks oli võrreldes 2015. aasta eelarve heakskiidetud assigneeringutega 838,8 miljoni euro võrra suurem. 3.2.1.Tootmiskohustusega sidumata otsetoetused (896,8 miljonit eurot võrreldes heakskiidetud assigneeringutega) Kõnealune ületäitmine tuleneb liikmesriikide kantud kulude võrdlusest 2015. aasta heakskiidetud assigneeringutega, mis ei hõlma kõnealuse sektori jaoks eraldatud sihtotstarbelist tulu. Kui sihtotstarbeliste tulude osa 1 245 miljonit eurot lisatakse eelarve heakskiidetud assigneeringutele, suureneb seega kõnealuse sektori jaoks ettenähtud rahaliste vahendite kogusumma 38 642 miljoni euroni, ning tulemuseks oleks alatäitmine –348,2 miljonit eurot. Need liikmesriikide tehtud veidi väiksemad kulud ulatusid siiski 99,1 %ni 2015. aastal ettenähtud tootmiskohustusega sidumata otsetoetuste hinnangulistest eelarvelistest vajadustest ning olid peamiselt seotud ühtse otsemaksete kava ja ühtse pindalatoetuse kavaga. 3.2.2.Muud otsetoetused (–57,8 miljonit eurot) Muude otsetoetuste jaoks eelarves heakskiidetud assigneeringute alakasutamine võrreldes 2015. aasta eelarves ettenähtud kuludega oli tingitud liikmesriikide tehtud väiksematest maksetest eelkõige artikli 68 kohase tootmiskohustusega seotud eritoetuse ja POSEI-otsetoetuste jaoks. 3.3.Põllumajanduskulude audit (–29,3 miljonit eurot) Kõnealuse valdkonna jaoks olid 2015. aasta eelarveprognoosis assigneeringud, et rahastada otsetoetusi järelevalve- ja ennetavate meetmete jaoks 6,8 miljoni euro, raamatupidamisarvestuse kontrollimiseks ja heakskiitmiseks 20 miljoni euro ja vaidluste lahendamiseks 60.5 miljoni euro ulatuses. Järelevalve- ja ennetavate meetmete kulud olid esialgu ligikaudu 9,3 miljonit eurot. Käesolevast eelarvepeatükist hüvitati liikmesriikidele 20 miljonit eurot ja 29,2 miljonit eurot seoses raamatupidamisarvestuse kontrollimise ja heakskiitmise ning vastavuskontrolli kohta liikmesriikide kasuks tehtud otsustega. Kogu käesoleva peatüki assigneeringute alatäitmine oli peamiselt tingitud sellest, et liikmesriigid maksid vaidluste lahendamise eest tasandusintressi ainult ligikaudu 1,7 miljonit eurot. Need maksed olid oluliselt väiksemad kui 2015. aasta eelarves prognoositud 60,5 miljonit eurot. Kuna selliste nõuete suhtes kohaldatakse liikmesriikides kohtuasjade tulemusi, siis eeldatavasti tehakse tasandusintressi jaoks jätkuvalt makseid ja need hüvitatakse 2016. aasta eelarvest. 4.EAGFi sihtotstarbeliste tulude rakendamine Lisas esitatud tabelis on näidatud, et lõpuks kasutatava sihtotstarbelise tulu kogusumma 2015. aastal oli 1 972,9 miljonit eurot. See oli 204,3 miljoni võrra suurem kui algselt prognoositud summa 1 768,6 miljonit eurot.